  Майя Бывальцева 2019-тӥ арын тулыспалэ ортчоно сиён-юонъя ужрадъёслэн лыдметазы Удмуртиысь «Пельняньлэн дунневыл нуналэз» фестиваль нырысетӥ чурын. Россиысь тужгес ческыт тол праздникъёслэсь рейтингзэс аналитикая  агентство кылдытӥз. Вить тужгес усто ужрадъёс пӧлы Ижкарысь, Севастопольысь, Сочиысь, Владивостокысь но Улан-Удэысь сиён-юонъя фестивальёс пыризы. Ижкарысь (Удмуртия) йӧскалык сиён-юонъя «Пельняньлэн дунневыл нуналэз» фестиваль Севастопольысь (Крым) «Крым на тарелке» ресторан фестиваль Красная Поляна каргуртысь (Сочи) сиён-юонъя IKRA Festival фестиваль Улан-Удэысь (Бурятия) «Буузын Баяр» праздник Владивостокысь (Приморье) Навагалэн фестивалез Сиён-юонъя тол фестивальёслэн рейтингзы соослэн тодмо но аспӧртэмлыко луэмзыя кылдытэмын. Пусъем, Ижкарысь фестивалез ТурСтат кылем арын но нырысетӥ интые пуктӥз вал. «Пельняньлэн дунневыл нуналэз» Ижкарын 1-9 тулыспалэ ортчоз. Со улсын удмурт йӧскалык шудонъёс, мастер-классъёс, вожвылъяськонъёс но трос мукет ужрадъёс ортчозы. Кылем арын фестивале 35 сюрс адями пыриськиз. Ватсалом, ТурСтат чакламъя, 2018-тӥ арын Удмуртия тужгес трос куноосты пумитам Россиысь 40 улосвылъёс пӧлы шедиз. Кылем арын элькунамы 856 сюрс туристъёс вуылӥзы, 2017-тӥ арен ӵошатыса, со 28 процентлы тросгес.  Тегъёс: Туризм Ижкар Удмуртия фестиваль рейтинг Удмуртиысьтуризм Пельняньлэндунневылнуналэз  